[{"text_idx": "#000001", "text": "NewyddionSwyddiNewyddion CymunedNewyddion yr AcademiScarlets TVAdroddiadau Gemau"}, {"text_idx": "#000014", "text": "Lansiwyd academi rygbi coleg yn haf 2000 a\u2019i brif nod oedd sicrhau bod chwaraewyr ifanc yn derbyn cefnogaeth i ddod yn chwaraewyr a phobl o ansawdd."}, {"text_idx": "#000016", "text": "O garfan bresennol y Scarlets, mae 18 yn gyn-fyfyrwyr Coleg Sir Ga\u0302r ac yn chwaraewyr academi."}, {"text_idx": "#000017", "text": "Yn gyfan gwbl, mae academi rygbi Coleg Sir Ga\u0302r wedi cynhyrchu 38 chwaraewr ar gyfer ti\u0302m cyntaf y Scarlets, 11 o uwch chwaraewyr rhyngwladol Cymru ac 13 o chwaraewyr saith ochr Cymru gan gynnwys y capten presennol Luke Treharne."}, {"text_idx": "#000018", "text": "Coleg Sir Ga\u0302r oedd y ganolfan addysg a hyfforddiant gyntaf yn ei ranbarth i gael statws Canolfan Ragoriaeth Academi Scarlets. Hefyd, datblygodd y clwb broses achredu ar gyfer ysgolion a cholegau eraill yn y rhanbarth yn seiliedig ar fodel Coleg Sir Ga\u0302r."}, {"text_idx": "#000019", "text": "Cyflawnir ethos academi Coleg Sir Ga\u0302r yn y coleg trwy ddarparu\u2019r adnoddau a\u2019r gefnogaeth broffesiynol orau sy\u2019n cynnwys sesiynau academi gwreiddio pwrpasol o fewn amserlenni myfyrwyr."}, {"text_idx": "#000020", "text": "Gall chwaraewyr hefyd gael gafael ar gymorth proffesiynol fel dadansoddi chwaraeon, maeth a hyfforddi arbenigol."}, {"text_idx": "#000021", "text": "Mae capten 7 Cymru, Luke Treharne, hefyd yn gyn chwaraewr academi Scarlets a dderbyniodd raddau A syth yn y coleg ac a aeth ymlaen i fod yn feddyg ochr yn ochr a\u0302\u2019i yrfa rygbi."}, {"text_idx": "#000023", "text": "\u201cRoedd popeth, o\u2019r profiad yn chwarae rygbi i safon yr addysgu a\u2019r bobl wnes i gwrdd a\u0302 nhw ar hyd y ffordd yn wych.\u201d"}, {"text_idx": "#000025", "text": "Heddiw, mae\u2019r academi rygbi yn cydnabod pwysigrwydd sicrhau bod chwaraewyr ifanc yn cael gyrfa uwchradd i\u2019w cefnogi ar ddiwedd eu gyrfa chwarae broffesiynol."}, {"text_idx": "#000026", "text": "Dywedodd Jon Daniels, rheolwr cyffredinol rygbi Scarlets: \u201cErs ei sefydlu ym mis Awst 2000 mae perthynas Coleg Sir Ga\u0302r ac Academi Scarlets wedi bod, ac yn dal i fod, yn gynllun y mae llawer yn ceisio ei efelychu."}, {"text_idx": "#000027", "text": "\u201cGyda ffocws ar ddatblygiad cyfannol yr unigolyn, mae\u2019r bartneriaeth wedi datblygu nifer o chwaraewyr a hyfforddwyr sydd wedi mynd ymlaen i gael gyrfaoedd llwyddiannus ym maes rygbi ac mewn meysydd eraill."}, {"text_idx": "#000029", "text": "Dywedodd Euros Evans, cyfarwyddwr academi rygbi Coleg Sir Ga\u0302r: \u201cMae dewis chwaraewyr Scarlets y dyfodol yn 16 oed yn dasg anodd iawn, rydym hefyd yn gweithio\u2019n agos gydag Academi\u2019r Scarlets i gefnogi\u2019r chwaraewyr sydd newydd golli allan ar ddetholiad Academi Scarlets."}, {"text_idx": "#000030", "text": "\u201cMae academi\u2019r coleg yn rhoi\u2019r gefnogaeth a\u2019r arweiniad sydd eu hangen ar y chwaraewyr hyn i gyflawni eu potensial llawn."}, {"text_idx": "#000031", "text": "\u201cYr enghraifft ddiweddaraf o hyn yw chwaraewr rhyngwladol cyfredol Cymru, Josh Adams, a gafodd ei ddewis gan Academi\u2019r Scarlets ar o\u0302l dwy flynedd lwyddiannus gyda ni.\u201d"}]